En middelsstor til stor (gjerne 50-60 millimeter), avlang, blank, brunsvart hjortebille med brunrøde dekkvinger. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er kraftig nedoverbøyde, med en kraftig, oppoverrettet tann ved spissen, og fint sagtannet på innersiden. Et særtrekk ved denne slekten er at pronotums ytterkant er fint tannet. Denne arten er vanligvis svart med nokså lyst rødlige dekkvinger, og blankere enn de andre -artene. Beina er svarte. Hunnen er mindre, uten de forstørrede kjevene.